钦定古今图书集成/明伦汇编/氏族典/第179卷 > 《廖用贤尚友录》 > 边居谊
## 钦定古今图书集成/明伦汇编/氏族典/第179卷 > 《廖用贤尚友录》 > 边居谊

按《宋史边居谊传》：“居谊，随人也。初事李庭芝，积战功
至都统制。咸淳十年，以京湖制置帐前都统守新城。
居谊善御下，得士心，凡战守之具，治之皆有法。大兵
至沙阳，居谊率舟师拒之，吕文焕招降不从，乃麾兵
攻城，以火具却之，旋蚁附而上，居谊乃取其家金尽
散将士往来督战。会暮，破侵汉楼，楼火延毁民居，居”
谊度力不支，走还第，拔剑自杀，不殊，赴火死。丞相伯
颜壮其勇。事闻，赠利州观察使，立庙死所。